
“  Our  theories,  hypotheses,  or  opinions,  for  to  me  ali 
these  words  seem  to  refer  to  one  and  the  same  act  of  the 
mind,  shoidd  be  verifiable  or  probable,  and  should  ra - 
tionally  account  for  ali  the  hiomn  phaenomena  of  the  sub - 
ject  they  pretend  to  explain  ;  under  rvhich  circumstances 
it  is  allomable  to  maintain  them  as  good,  until  others  more 
satisfactory  be  discovered.” 

Aberneth  v. 

Auctore  Edvardo  Basset  Eve. 


E  x  multis  variisque  scientiis  quibus  unum¬ 
quemque  emetiri  oportet,  qui  summos  ho- 
nores  medicinae  petat,  nulla  mihi  videtur  aut 
utilior  aut  majoris  momenti,  quam  quae  or¬ 
ganorum  vivi  humani  corporis,  figuram,  si¬ 
tum,  nexum,  fabricam  et  functiones  docet. 
Quem  enim  sanum  admirabilis  humani  corpo¬ 
ris  intus,  extraque  constructio,  partesque  om¬ 
nes  ad  finem  certum  collocatae  et  figuratae, 
non  cogunt  confiteri,  Opificem  naturae  men¬ 
tem  esse  excellentissimam,  immensae  poten¬ 
tiae  ac  bonitatis,  omnique  humano  generi 

colendam  atque  adorandam.  Medico  autem, 
artis  suae  muneribus  rite  et  pudenter  functu¬ 
ro,  physiologia  apprime  utilis  est.  Neminem 
enim,  re  diligentius  perpensa,  latere  potest, 
praecipuos  medicinae  faciendae  defectus  magis 
ex  morborum  quam  remediorum  incerta  cog¬ 
nitione  oriri.  Cum  vero  omnis  morbus  in 
unius  pluriumve  organorum  relativi  situs  aut 
fabricae  aut  functionis  mutatione  consistat; 
perspicuum  est  ut  quo  accuratius  fabricam 
et  functiones,  situmque  relativum  cognosca¬ 
mus,  eo  promptius  venienti  morbo  occurrere, 
eo  certius  de  generi  et  vi  judicare,  eo  faci¬ 
lius  remediis  efficacissimis  uti,  effectuumque 
eorum  causas  intelligere  poterimus.* 

Omnis  igitur  artis  medicae  theoria  hac  sci¬ 
entia  fundetur  necesse  est ;  satisque  constat 
vix  ullam  aut  diuturnam,  hominibusve  pro¬ 
futuram  quae  non  physiologiam  quam  religi¬ 
osissime  sequatur.  Ad  hanc  opinionem  Ga¬ 
leni  confirmandam  plurima  exempla,  ab  his¬ 
toria  medicinae  depromta,  haud  difficile  esset 
afferre.  Quam  paucos  enim  ex  multis  doc- 

trina  ingenioque  ornatissimis  ad  morborum 
phenomena  remediorumque  vim  explicanda 
conjectura  duxit.  Ad  medicinam  aeque  ac 
ad  geometriam  nulla  est  via  regia;  neque 
sine  proprio  labore  et  diligentia  viam  ullam 
quisquam  sibi  aperit. 

:  ;  ..  * }  *  > '  rit  .  tiiUi  •  ;  •  tu  |;>  i  t*  H  '  ' 

Inter  caetera  vero  corporis  organa  praeci¬ 
puum  sine  controversia  Cor  obtinet  locum,  et, 
ut  mihi  videtur,  minuta  scrupulosaque  medi¬ 
corum  attentione  dignissimum  est;  quippe 
cujus  ex  motu  functiones,  vitam  animalem  a 
vegetabili  distinguentes,  omnino  pendeant; 
multis  porro  fatalibusque  morbis  obnoxium 
est ;  motusque  ejus  non  modo  aegri  vires  et 
statum,  naturamque  morborum  alias  corporis 
partes  afficientium,  sed  etiam  medendi  ratio¬ 
nem  docet. 

Cogitanti  igitur  mihi  de  qua  potissimum 
re  Disputationem  Inauguralem  componerem, 
venit  in  mentem  haud  inutile  fere  de  Corde 
breviter  disserere.  Quam  quidem  in  opinio- 
nem  adductus  sum,  non  quia  spes  erat  ali- 

quid  novi  inveniendi;  non  quia  eruditione 
tali  me  praeditum  arbitrabar  qui  quaestionem 
philosophica  subtilitate  et  facundia  tracta¬ 
rem  ;  sed  quia  animo  ad  rem  gravissimam 
adhibito,  naturam  cordis  accuratius  intellige- 
rem,  quod  quidem  in  posterum  mihi  et  in 
detegendis  et  in  curandis  morbis  profuturum 
esse  judicabam. 

Figura  cordis  quodammodo  conum  refert ; 
cujus  amplior  pars  basis,  tenuior  apex  dici¬ 
tur.  Inferior  superficies  plana,  superior  con¬ 
vexa.  Includitur  in  sacco  cui  nomen  peri¬ 
cardium,  cum  mediastino  et  diaphragmate 
connexo,  et  qui  prope  originem  magnorum 
vasorum  ortus,  super  faciem  cordis  reflecti¬ 
tur.  In  hoc  sacco,  sicut  in  aliis,  halitus  est 
ab  arteriis  exhalantibus  ortus ;  quas  partim 
a  corde,  partim  a  mediastinis  et  diaphrag¬ 
maticis  originem  ducunt.  Hujus  halitus  ex¬ 
cessus  ab  absorbentibus  amovetur. 

Cor  ita  locatur,  ut  basis  in  dextro  thoracis 
latere;  apex,  cujus  motio  libera,  cum  ma- 

jore  substantiae  parte  in  sinistro  haereat, 
plana  superficie  diaphragmati  incumbente. 


Dividitur  cor  in  quatuor  cavitates ;  qua¬ 
rum  duae  auriculae,  duae  ventriculi  vocantur ; 
quinetiam  his  partibus  nomina  dextrae  et  si¬ 
nistrae  auriculae,  dextri  et  sinistri  ventriculi 
imponuntur.  De  his  observandum  est  dex¬ 
tram  auriculam  cum  dextro  ventriculo,  et 

dextrum  ventriculum  cum  auricula  sinistra, 

■ 

per  vasa  pulmonalia  communicare ;  auricu¬ 
lam  vero  sinistram  cum  ventriculo  sinistro. 


et  sinistrum  ventriculum  cum  auricula  dex¬ 
tra,  per  vasa  corporis.  Licet  etiam  observare 
has  cavitates  glabra  et  continua  membrana 
intus  cingi,  valvulasque  ad  earum  ora  esse 
positas.  Tres  quidem  ad  ingressum  ex  auri¬ 
cula  dextra  in  ventriculum  dextrum,  nomine 


■.te  UvS. 


tricuspidales ;  ad  ingressum  ex  ventriculo 
dextro  in  arteriam  pulmonalem,  tres  semilu¬ 
nares  ;  ad  ingressum  ex  auricula  sinistra  in 
ventriculum  sinistrum,  duas  mitrales ;  et  ad 
ingressum  ex  ventriculo  sinistro  in  aortam, 
tres  denique  semilunares. 

Cor  est  organum  musculosum.  Ventricu¬ 
lorum  fibris  in  tria  potissimum  strata  divisis ; 
quorum  extimum  a  basi  usque  ad  apicem  de¬ 
currens,  superficiem  totius  cordis  ambit. 
Medium,  extimo  quam  proxime  subjacens  di¬ 
rectione  magis  transversa  decurrit.  Inti¬ 
mum  a  basi  ad  apicem  oblique  fertur.  Pluri¬ 
mae  aliae  fibrae,  eadem,  uti  descenderunt,  ra¬ 
tione  intra  ventriculos  cordis  ambos  recur¬ 
runt  ;  aliae  perpendiculari  demittuntur  de¬ 
cursu,  in  fasciculos  uniendae  exiguos,  quibus 
formantur  columnae,  trabes,  diversique  sulci 
cordis,  evanescunt  demum  tendineis  extre¬ 
mitatibus  in  valvulas  amborum  ventriculo¬ 
rum.  Auricularum  fibrae  musculosas  in  fasci¬ 
culos  dividuntur,  et  ob  aspectum  suum  mus¬ 
culi  pectinati  nominantur. 

Cor  sanguineis  vasis,  lymphaticis  et  nervis 
est  donatum.  Arteriae  ex  aorta  proxime  supra 
valvulas  semilunares  ortum  ducant,  et  eo  quod 
prius  superficiem  circumeunt,  quam  in  inte¬ 
riorem  partem  penetrant,  coronariae  dicun¬ 
tur.  Terminantur  autem  in  exhalantia  et 

venas ;  venis  sanguinem  ad  dextrum  cordis 
latus  deferentibus.  Lymphatica  per  vicinas 
glandulas  lymphaticas  transeunt.  Nervorum 
a  plexu  cardiaco  et  magno  sympathetico 
origo. 

v 

Cordis  est  efficere  ut  sanguis  per  omnes 
corporis  partes  circumferatur.  Hoc  vero  ita 
fit.  Ab  auricula  dextra  in  dextrum  ventri¬ 
culum,  et  a  dextro  ventriculo  in  arteriam  pul¬ 
monalem  propulsum  venae  pulmonales  san¬ 
guinem  ad  sinistram  auriculam  vehunt ;  ex¬ 
inde  in  sinistrum  ventriculum  veniens,  ad 
aortam  fertur ;  mox  ad  auriculam  dextram 
per  vasa  corporis  rediturus. 

Hunc  cursum  ostendunt  valvae  in  corde  et 
in  arteriis  et  in  venis  positae  reditum  san¬ 
guinis  prohibentes.  Docent  quoque  liga¬ 
turae  quae  has  citra  illas  ultra  ligaturam 
tumere  faciunt.  Denique  hic  cursus  sangui¬ 
nis  in  pellucidis  animalibus  facile  conspi¬ 
citur. 

Multum  vero  abest,  ut  hoc  ordine  singuli 
cordis  sacculi  sese  ^contrahant.  Utriusque 
auriculas  contractio  eodem  tempore  perfici¬ 
tur,  relaxato  tunc  utroque  ventriculo ;  et  hi 
rursus  eodem  tempore  se  contrahunt,  auricu¬ 
lis  simul  relaxatis. 

Pericardii  praecipuum  officium  esse,  ut  cor 
in  situ  suo  conservet  contractio  inaequalis, 
hoc  sacco  remoto,  ostendit. 

Structura  et  functione  cordis  jamjam  ex¬ 
positis,  de  causa  contractionis  ejus  proxime 
dicendum  est.  Ne  vero  mihi  vitio  vertatur, 
si  vix  operae  pretium  existimem  innumeras 
fere  medicorum  opiniones  de  hac  quaestione 
adducere.  Quid  prodest  enim  aut  juvat,  er¬ 
rores  iterum  iterumque  refutatos  refellere  ? 
Satis  sit  veram  contractionis  causam  demon¬ 
strasse  ;  praesertim  cum  veri  demonstratio 
in  se  erroris  refutationem  contineat. 

Mihi  igitur  videtur,  cor  ita  esse  a  natura 
comparatum,  ut  cavitates  ejus  suis  propriis 

liquoribus  excitari  possint.  Et  quomodo 
fellis  receptaculum  a  bile,  stomachus  a  cibo, 
rectum  a  faecibus,  vesica  ab  urina,  musculi 
voluntarii  motus  a  voluntate,  aliique  mus¬ 
culi  a  quibusdam  animi  affectibus  ;  eodem 
•dextrae  cordis  cavitates  a  nigro,  sinistraeque 
a  rubro  sanguine  excitari  videntur.  Quod  si 
propter  rubri  sanguinis  stimulum  fit  ut  sinis¬ 
trae  cordis  cavitates  se  contrahant,  et  impe¬ 
dita  sanguinis  nigri  in  rubrum  conversione ; 
hae  contractiones  omnino  cessent,  ab  hac  con¬ 
versione  totam  cordis  actionem  oriri  facile 
constat.  Fieri  enim  nequit,  quiescentibus 
sinistris,  dextras  cavitates  diu  agere.  Sinis¬ 
tras  autem  cordis  cavitates  ad  contractionem 
a  rubri  sanguinis  stimulo  excitari,  a  sequen¬ 
tibus  ut  opinor  patet.  Fune  etenim  ani¬ 
malis  tracheae  circumjecto,  pulmonibusque 
nudatis,  cernere  licet ;  rubrum  sanguinem 
ad  sinistras  cordis  cavitates  transeuntem  pau- 
latim  obfuscari  et  quo  fuscior  sit,  eo  imbe¬ 
cilliores  contractiones  cordis  fieri,  donec 
tandem,  rubro  sanguine  in  nigrum  converso, 
breve  intra  tempus  omnino  cessant.  Obser- 

vatu  dignum  est,  dextras  cavitates  contrac¬ 
tionem  suam  diutius  retinere ;  utpote  natu¬ 
rali  quodam  stimulo  praeditas.  Synclironica 
vero  sinistrarum  cavitatum  contractione  a- 
missa,  hae  quoque  cito  quiescunt. 

Ad  haec  phaenomena  explicanda,  quatuor 
solummodo  rationes,  me  judice,  afferri  pos¬ 
sunt  ;  quarum  prima  est,  nigrum  sangui¬ 
nem  nociva  quadam  vi  praeditum  esse  quae 
ad  cerebrum  per  nervos  pulmonales  fertur, 
quod  quidem  si  res  ita  se  habuisset,  non 
fieret,  nervis  pulmonum  ita  divisis,  ut  omnis 
cum  cerebro  communicatio  intercludatur. 
Fieri  vero  experientia  docet. 

Quod  si  cordis  actionis  cessatio  ex  hac 
causa  minime  oriatur,  annon  secundo  licet 
conjicere  nigrum  sanguinem  in  ipso  cerebro 
adesse?  Si  niger  sanguis  in  cerebro  adsit, 
aut  mechanice  aut  tanquam  venenum  agat 
necesse  est.  Si  mechanice,  vasa  capitis 
pneter  naturam  distensa,  resecto  illo,  aspi¬ 
cientur  ;  quod  veritati  repugnat.  Praeterea, 

si  motus  cordis  ob  affectum  nociva  quadam 
vi  nigri  sanguinis  cerebrum  cesset,  nunquam 
renovandus  foret,  ni  ruber  sanguis  in  ipsam 
cerebri  substantiam  immitteretur,  quod  non 
nisi  contracto  corde  fieri  posset.  Reddito 
autem  .sanguini  rubro  calore,  actio  cordis 
protinus  renovatur,  Praesentia  igitur  rubri 
sanguinis  in  cerebro  ab  actione  cordis ;  et 
non  actio  cordis  a  praesentia  rubri  sanguinis, 
pendeat  necesse  est. 

•  •  ■ "  '  :  1  ;  ••vv  •  w  j  -  * 

Tertia  est  hypothesis,  contractiones  cor¬ 
dis,  eo  quod  niger  sanguis  in  ipso  corde  ad¬ 
sit,  omnes  ejus  facultates  extinguens,  ces- 

* 

sare.  Hanc  vero  nequaquam  esse  veram  fa¬ 
cile  probatur.  Nigro  etenim  sanguine  aequa¬ 
liter  per  totam  interiorem  partem  cordis  dis- 
tributo  motus  et  sinistri  et  dextri  cordis  la¬ 
teris  simul  cessare  oporteret ;  contractiones 
vero  dextrarum  cavitatum  diutius  manere 
jam  jam  observatum  est.  Porro  si  fibrae  cor¬ 
dis  nociva  quadam  nigri  sanguinis  dote  affi¬ 
cerentur  ;  ruber  sanguis  in  arteriarum  coro¬ 
nariarum  ramusculos  prius  esset  intromitten- 

dus,  quam  cor  ad  contractionem  excitari  po¬ 
tuerit.  Hoc  vero,  ut  opinor,  non  nisi  corde 
contracto  efficiendum.  Praesentia  igitur  ru¬ 
bri  sanguinis  in  corde  ex  actione  cordis,  et 
non  actio  cordis  ex  praesentia  rubri  san¬ 
guinis  pendet. 

Quarta  hypothesis  docet  actionem  cordis 
cessare,  quia  ad  excitandas  sinistras  illius  ca¬ 
vitates,  non  sufficiat ;  quam  igitur,  prioribus 

refutatis  veram  esse,  vix  aut  ne  vix  quidem 

/ 

dubitandum. 

Huic  opinioni  favent  plurima  argumenta  a 
comparativa,  ut  aiunt,  anatomia,  morborum¬ 
que  phaenomenis  ducta ;  quorum  testimonio 
nunc  uti  haud  est  in  animo,  quia  veritas  cu¬ 
jus  vis  propositionis  non  ex  numero  sed  vi 
argumentorum  pendet ;  eaque  jam  allata, 
me  quidem  judice,  rem  satis  demonstrare 
videntur.  Placet  certe  Ciceronis  sententia, 
cum  dicat,  “  "Nihil  esse  tam  temerarium,  tam- 
“  que  indignum  sapientis  gravitate  atque  con- 
“  stantia,  quam  aut  falsum  sentire,  aut  quod 

“  non  satis  exploratum  sit  et  cognitum,  sine 
ulla  dubitatione  defendere.”  Meminisse  ta¬ 
men  oportet  huic  opinioni  sicut  plerisque 
aliis  suam  esse  contrariam ;  eumque  ut  ait 
Johnsonus,  qui  id  quod  novit  in  despectu  ha¬ 
beat,  quia  aliquid  sit  quod  nesciat,  et  qui  res 
conjectura  possibiles  rebus  certis  concessis- 
que  opponat,  inter  sanos  non  esse  numeran¬ 
dum. 

Nexum  igitur  inter  cordis  actionem,  et 
pulmones  esse  quam  arctissimum  nemini  non 
dubium  est.  Hujus  inventi,  ut  circulati¬ 
onis  sanguinis  gloria  medico  nostrati  debetur; 
cum  Goodwinus,  luculentissima  experimen¬ 
torum  serie,  respirationis  arcana  primus  om¬ 
nium  reseraverit.  Ecquis  enim  Hallero, 
Harvei  laudes  celebranti,  haud  consentiat, 
“  Non  eum  verum  inventorem  esse  cui  vaga 
“  aliqua  cogitatio  elapsa  est,  nullo  fundata 
“  experimento,  sed  eum  omnino  eam  laudem 
“  mereri,  qui  verum  ex  suis  fontibus,  per  sua 
“  pericula,  suasque  meditationes  eruerit,  et 
-  ■  adeo  firmis  rationibus  stabiliverit  ut  veri  cu- 

“  pidos  convincant  ?”  Goodwini  autem  no¬ 
mine  in  memoriam  revocato,  propter  con¬ 
silia  ejus  amica  et  plurima  in  me  meosque 
congesta  beneficia,  grati  animi  grates  liceat 
expromere.  Neque  quisquam  me  in  assenta¬ 
torum  numero  habendum  arbitretur,  qui 
quod  in  ore  omnium  ejus  amicorum  est, 
affirmare  ausim ;  ingenium  hujusce  viri  sum¬ 
mamque  in  re  medica  doctrinam  huic  almae 
academiae  quae  juventutem  ejus  aluit,  esse 
decori ;  urbanitatem,  benevolentiam,  et  in¬ 
tegritatem  toti  humano  generi  laudi  atque 
ornamento. 

Ex  iis  quae  de  situ,  nexu,  fabrica  et  func¬ 
tione  cordis  jam  diximus,  multa  et  morborum 
et  valetudinis  phaenomena,  remediorumque 
vim  explicare  licet. 

Corde  etenim  diaphragmati  incumbente 
intelligendum  est  situm  ejus  cum  motu  mu¬ 
tari,  minus  quidem  in  sano  homine,  plus 
vero  in  suspirioso  ;  ejusque  actionem  mor¬ 
bido  quovis  viscerum  abdominis  statu  im- 

pediri,  quae  praeter  naturam  diaphragma  in 
cavitatem  thoracis  intrudunt.  Stomachi  ni¬ 
mirum  intestinorum  et  praesertim  coli  dis¬ 
tentione,  utero  gravido,  aqua  hydropica  in  ab¬ 
domine  collecta  et  caeteris,  et  cum  pendulum 
sit,  suum  situm  pro  mutato  corporis  situ,  mu¬ 
tari. 

Constat  quoque,  eo  quod  cum  diaphrag¬ 
mate  per  pericardium  connectitur,  apicem 
ejus  in  hydrope  thoracis  deorsum  ferri,  et 
cavitate  per  inflammationem  extincta,  actio¬ 
nem  ejus,  inspiratione  facta,  suspendi. 

Docet  etiam  musculosa  cordis  fabrica, 
hocce  organum,  sicut  omnes  alios  musculos, 
inflammatione,  ulceribus,  osseo  aut  cartilagi¬ 
noso  texturae  vitio  noceri,  cavitatesque,  ut 
caeterorum  cavorum  musculorum  et  dilatari 
et  angustari  posse  ;  naturalemque  ejus  actio¬ 
nem  his  variis  affectibus  necessario  impediri. 
Functione  quoque  valvularum  et  nexu  inter 
cor  et  vasa  sanguifera  cognitis  haud  arduum 
est  intelligere  quomodo  morbi  harum  partium 
sanguinis  et  cordis  motum  mutent. 


16  DISPUTATIO  INAUGURALIS, 

Ex  nervosa  ejus  structura  mirum  consen¬ 
sum,  quem  cum  caeterarum  partium  corporis 
morbis  habet,  explicare  licet ;  nec  minus  cur 
motus  ejus  affectionibus  animi,  pro  diversis 

i 

cupiditatibus  aut  aversationibus,  acceleretur, 
retardetur,  perturbetur,  intercipiatur,  et  cur 
quaevis  aliae  causae,  quibus  systema  nervo¬ 
sum  obnoxium  est,  actionem  ejus  afficiant ; 
quales  sunt  cogitatio,  dolor,  calor,  stimu¬ 
lantia  medicamenta,  vina,  aromata,  et  si¬ 
milia. 

Et  cum  ex  sanguinis  stimulo  fiat  ut  motus 
cordis  cietur,  colligendum  est  unde  ab  illis 
causis,  quae  sanguinem  citius  redire  faciunt, 
nempe  exercitatione  et  frictione,  celeritas 
motus  augeatur ;  et  quare  in  phlebotomiis  et 
magnis  haemorrhagiis,  actio  ejus  diminuatur, 
vel  penitus  interrumpatur. 

Cumque  rubrum  sanguinem  stimulum  esse 
sciamus,  quo  natura  ad  actionem  cordis  ex¬ 
citandam  utitur,  hoc  stimulo  ad  sinistras 
cavitates  adhibito,  inter  veram  et  dubiam 

mortem  distinguere  fas  est,  et  intelligere  quo¬ 
modo  in  hominibus  submersis,  suspensis, 
aeraque  nocivum  inspirantibus,  motus  ejus 
cesset ;  et  quomodo  aqua  aut  muco  in  cellu¬ 
lis  pulmonum  collectis,  minuatur. 

Intelligendum  est  etiam  cur  morbi  quidam 
hujus  organi  sua  natura  necessario  insana¬ 
biles  sint.  Cur  plurimi  catharticis,  diureti¬ 
cis,  otio,  exercitatione,  aucta  vel  diminuta 
sanguinis  quantitate,  et  qualitate  mutata,  le¬ 
viores  fiunt. 

Patet  etiam  quamobrem  secessus  a  fre¬ 
quentia  oppidorum  in  rus,  ubi  aer  purior, 
aegris  prosit,  quamobrem  temperata  vitae 
ratio,  intemperantiae  praestet,  quamobrem 
denique  mens  bene  ordinata,  omnium  com¬ 
motionum  moderatrix,  salutari  cordis  actioni 
quam  maxime  conducat. 

Non  abs  re  erit  forsan  observare,  saluta¬ 
rem  cordis  actionem  ad  tranquillitatem  men¬ 
tis,  conferre  quod  ex  misera  ista  anxietate 


c 


18 

animi  quae,  laborante  illo,  interdum  videtur, 
nimis  liquet. 

Haec  habui  quae  de  disputatione  instituta 
dicerem,  et  si  quis  forte  miretur  me  sine  ex¬ 
perimentis  quaestionem  physiologicam  trac¬ 
tasse,  respondere  juvat,  quod  post  tot  cla¬ 
rissimorum  virorum  labores,  qui  ad  hanc  in¬ 
vestigationem  animos  appulerunt,  experimen¬ 
ta  iterare ;  infructuosum  imo  etiam  prorsus 
supervacaneum  fuisset. 

Verum  enim  vero  doctos  judices,  quorum 
est  de  hac  disputatione  judicare,  non  fugiet 
multa  esse  omissa,  quae  dici  debuerint,  et 
multis  quae  dicta  fuerint,  elegantiam  deesse. 
Nihilominus  consideraturos  spero,  quod 
quamvis  verborum  concinnitas  cupienda  sit, 
tamen  cum  quaestio  se  judicio  potius  quam 
affectibus  commendet ;  mente  scriptoris  bene 
perspecta,  nihil  amplius  desideratur.  Quod 
ad  materiam  attinet,  si  minus  pro  dignitate 
rei  dixerim,  omni  excusatione  me  carere  faten¬ 
dum  est.  Qualiscunque  tamen  sit  eam  so- 

lita  sua  humanitate  illos  accepturos  confido  ; 
cum  pro  comperto  necesse  habeant,  quod 
quamlibet  quaestionem  naturalem  investigare, 

et  intelligere,  et  dilucide  tractare,  juventutis 

\ 

vires  superat,  quippe  qua  aetate  mens,  na¬ 
tura  levis  et  inconstans,  ab  occupationibus 
seriis  per  nugas  quascunque  quae  aut  sensi¬ 
bus  aut  animo  sese  offerant,  facile  detor¬ 
queatur. 


FINIS. 


Excudebant  Jacobus  Pillans  &  Filius, 

